Mel Brooks
Store norske leksikon,Kunst og estetikk,Film, TV og teater,Film og TV,Nord-amerikansk film og TV,Nord-amerikanske skuespillere
Mel Brooks er en amerikansk komiker, filmregissør, manusforfatter og produsent. Han var gift med Anne Bancroft fra 1964 til hennes død i 2005.
Brooks oppnådde stor suksess med plateutgivelsen The 2000 Year-Old Man (1960; sammen med Carl Reiner) og fikk Oscar-pris for den korte animasjonsfilmen The Critic (1965). Han debuterte som spillefilmregissør med The Producers (Musicalsvindlerne, 1968; Oscar-pris for manus).Han har siden laget en rekke gags-pregede komedier som meget uærbødig parodierer Hollywood, blant annet Blazing Saddles (Vill Vest, 1974), Young Frankenstein (Frankenstein Junior, 1975), stumfilmen Silent Movie (1976), High Anxiety (Høydeskrekk, 1977), Robin Hood: Men in Tights (Robin Hood – helter i strømpebukser, 1993) og Dracula: Dead and Loving It (Dracula er død og trives med det, 1995).Brooks ble Oscar-nominert for sitt manus til Young Frankenstein og for sin tittelsang til Blazing Saddles. I 1984 fikk han en stor hit med sangen To Be Or Not To Be fra filmen av samme navn. Les mer i Store norske leksikon Film i USA